கேள்வி: கிள்ளான் துறைமுக கொமுட்டர் நிலையம் - பொது பற்றி தகவல் சொல்.
பதில்: கிள்ளான் துறைமுக கொமுட்டர் நிலையம், கிள்ளான் துறைமுகம் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காகக் கட்டப்பட்டது. 1995-ஆம் ஆண்டு திறக்கப்பட்ட இந்த நிலையம் கேடிஎம் கொமுட்டர் சேவைக்குப் புதிய கூடுதலான சேவையை வழங்கி வருகிறது. தெற்கு துறைமுகம், மலேசியா கப்பல் முனையம் (''South Port, Malaysia''), கிள்ளான் துறைமுகம் குடிவரவு மையம் (''Port Klang Immigration Centre'') மற்றும் கெத்தாம் தீவு படகு முனையம் (''Pulau Ketam Ferry Terminal'') ஆகியவை இந்த நிலையத்திற்கு அருகில் அமைந்துள்ளன.
கேள்வி: கிள்ளான் துறைமுக கொமுட்டர் நிலையம் - அடிப்படை வசதிகள் குறித்து விரிவாக சொல்லுங்கள்.
பதில்: 2015-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடம் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது. கிள்ளான் துறைமுக கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (''Ticketing Facilities'') உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (''Kiosks''); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.